ଜୈନ ଅନ୍ତରାଷ୍ଟ୍ରୀୟ ବାଣିଜ୍ୟ ସଂଗଠନର ‘JITO Connect 2022’ର ଉଦଘାଟନ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣର ମୂଳ ପାଠ

ନମସ୍କାର! JITO ସଂଯୋଗର ଏହି ଶିଖର ସମ୍ମିଳନୀ ସ୍ୱାଧୀନତାର ୭୫ତମ ବର୍ଷରେ ଅମୃତ ମହୋତ୍ସବରେ ଅନୁଷ୍ଠିତ ହେଉଛି। ଏଠାରୁ ଦେଶ ସ୍ୱାଧୀନତାର ଅମୃତ କାଳକୁ ପ୍ରବେଶ କରୁଛି । ବର୍ତ୍ତମାନ ଦେଶ ସମ୍ମୁଖରେ ଆଗାମୀ ୨୫ ବର୍ଷରେ ଏକ ସୁବର୍ଣ୍ଣ ଭାରତ ଗଠନ ପାଇଁ ସଂକଳ୍ପ ଅଛି । ତେଣୁ ଏଥର ଆପଣ ଯେଉଁ ଥିମ ରଖିଛନ୍ତି, ଏହି ଥିମ ମଧ୍ୟ ନିଜେ ବହୁତ ଉପଯୁକ୍ତ । ଟୁଗେଦର, ଟୁୱାର୍ଡସ, ଟୁମୋରୋ ଏବଂ ମୁଁ କହିପାରେ ଯେ ଏହା ସେହି କଥା ଯାହା ସମସ୍ତଙ୍କ ପ୍ରୟାସର ଭାବନା, ଯାହା ସ୍ୱାଧୀନତାର ଅମୃତ କାଳରେ ଦ୍ରୁତ ବିକାଶର ମନ୍ତ୍ର ଅଟେ । ଆଗାମୀ ତିନିଦିନରେ ଆପଣ ସମସ୍ତଙ୍କର ପ୍ରୟାସ ଏହି ଭାବନାକୁ ସବୁ ଦିଗରେ ବିକଶିତ କରିବା ଉଚିତ, ବିକାଶ ସର୍ବବ୍ୟାପି ହେବା ଉଚିତ, ସମାଜର ଶେଷ ବ୍ୟକ୍ତି ମଧ୍ୟ ଏଥିରୁ ବଂଚିତ ହେବା ଉଚିତ ନୁହେଁ । ଏହି ଭାବନାକୁ ମଜବୁତ କରିବା ବାଲା ଆପଣଙ୍କର ଏହି ଶିଖର ସମ୍ମିଳନୀ ଜାରି ରହୁ । ଏହା ମୋର ଆପଣମାନଙ୍କୁ ଶୁଭକାମନା, ଏହି ଶିଖର ସମ୍ମିଳନୀରେ ଆମର ସାମ୍ପ୍ରତିକ ଏବଂ ଭବିଷ୍ୟତର ଯେଉଁ ପ୍ରାଥମିକତା ରହିଛି, ଆହ୍ୱାନଗୁଡ଼ିକ ରହିଛି, ସେମାନଙ୍କ ଠାରୁ ନିବୃତ୍ତ ରହିବା ପାଇଁ ସମାଧାନ ଖୋଜିବାକୁ ଯାଉଛୁ । ଆପଣ ସମସ୍ତଙ୍କୁ ଅନେକ ଅନେକ ଅଭିନନ୍ଦନ, ବହୁତ ବହୁତ ଶୁଭକାମନା! ସାଥୀମାନେ, ଏମିତି ଅନେକ ଥର ମୋତେ ଆପଣମାନଙ୍କ ମଧ୍ୟକୁ ଆସିବାର ସୁଯୋଗ ମିଳିଛି ଏବଂ ଏଥର ମଧ୍ୟ ଆପଣମାନଙ୍କ ସମ୍ମୁଖକୁ ଆସିବା କଥା ହୋଇଥାନ୍ତା ତେବେ ମୋତେ ଖୁସି ଲାଗିଥାନ୍ତା । କିନ୍ତୁ ଭର୍ଚୁଆଲ ସତ, ଆପଣ ସମସ୍ତଙ୍କୁ ଦେଖୁଛି । ସାଥୀମାନେ, ଏବେ ଗତକାଲି ମୁଁ ୟୁରୋପର କିଛି ଦେଶ ଭ୍ରମଣ କରିବା ପରେ ଏବଂ ସଂକଳ୍ପକୁ ଏବଂ ସ୍ୱାଧୀନତାର ଅମୃତ କାଳରେ ଭାରତରେ ଉପସ୍ଥିତ ଥିବା ସମ୍ଭାବନା, ସମାଧାନ ଏବଂ ସୁଯୋଗ ସମ୍ବନ୍ଧରେ ବହୁତ କିଛି ବିଷୟରେ ଅନେକ ଲୋକମାନଙ୍କ ସହ ଆଲୋଚନା କରି ଫେରିଛି । ଏବଂ ମୁଁ ଏହା କହିପାରିବି ଯେ ଯେଉଁ ପ୍ରକାରର ଆଶାବାଦ, ଯେଉଁ ପ୍ରକାରର ଆତ୍ମବିଶ୍ୱାସ, ଯାହା ଆଜି ଭାରତ ପ୍ରତି ଖୋଲାଖୋଲି ଭାବେ ସମ୍ମୁଖକୁ ଆସୁଛି । ଆପଣ ମଧ୍ୟ ବିଦେଶକୁ ଯାଆନ୍ତି ଏବଂ ଆପଣମାନଙ୍କ ମଧ୍ୟରୁ ଯେଉଁମାନେ ବିଦେଶରେ ବସବାସ କରନ୍ତି ଆପଣ ସମସ୍ତେ ଏହା ଅନୁଭବ କରନ୍ତେ । ପ୍ରତ୍ୟେକ ଭାରତୀୟ ସେ ଦୁନିଆର ଯେ କୌଣସି ଅଞ୍ଚଳରେ ହେଉ କିମ୍ବା ଭାରତର ଯେ କୌଣସି କୋଣରେ ଥାଆନ୍ତୁ, ପ୍ରତ୍ୟେକ ଭାରତୀୟ ଆଜି ଗର୍ବ ଅନୁଭବ କରୁଛନ୍ତି । ଆମର ଆତ୍ମ ବିଶ୍ୱାସକୁ ମଧ୍ୟ ଏଥିରୁ ଏକ ନୂତନ ଶକ୍ତି ମିଳୁଛି, ନୂତନ ତାକତ ମିଳୁଛି । ଆଜି ଭାରତର ବିକାଶର ସଂକଳ୍ପକୁ ବିଶ୍ୱ ନିଜର ଲକ୍ଷ୍ୟ ହାସଲ କରିବାର ମାଧ୍ୟମ ବୋଲି ମାନୁଛି । ଗ୍ଲୋବାଲ ଶାନ୍ତି ହେଉ, ଗ୍ଲୋବାଲ ସମୃଦ୍ଧତା ହେଉ, ଗ୍ଲୋବାଲ ଆହ୍ୱାନ ସହିତ ଜଡ଼ିତ ସମାଧାନର ରାସ୍ତା ହେଉ କିମ୍ବା ଗ୍ଲୋବାଲ ଯୋଗାଣ ଶୃଙ୍ଖଳାର ସଶକ୍ତୀକରଣ ହେଉ ବିଶ୍ୱ ବର୍ତ୍ତମାନ ଭାରତ ଆଡ଼କୁ ଚାହୁଁଛି ଏବଂ ବଡ଼ ଆତ୍ମବିଶ୍ୱାସର ସହିତ ଦେଖୁଛି । ସାଥୀମାନେ, ଦୁନିଆରେ ରାଜନୀତି ସହିତ ଜଡ଼ିତ ଲୋକ ହୁଅନ୍ତୁ, ନୀତି ନିର୍ଘଣ୍ଟ ସହିତ ଜଡ଼ିତ ଲୋକ ହୁଅନ୍ତୁ କିମ୍ବା ଆପଣଙ୍କ ପରି ଏକ ସଚେତନ ସମାଜର ନାଗରିକ କିମ୍ବା ବ୍ୟବସାୟ ସମ୍ପ୍ରଦାୟର ଲୋକ, ପାରଦର୍ଶିତାର କ୍ଷେତ୍ର, ଚିନ୍ତାର କ୍ଷେତ୍ର, ସେ ଯାହା ବି ହେଉ ବିଚାରରେ ଯେତେ ମଧ୍ୟ ଭିନ୍ନତା ହେଉ କିନ୍ତୁ ନୂତନ ବୃଦ୍ଧି ଭାରତର ଉଦୟ ସମସ୍ତଙ୍କୁ ଯୋଡ଼ିଥାଏ । ଆଜି ସମସ୍ତଙ୍କୁ ଲାଗୁଛି ଯେ ଭାରତ ବର୍ତ୍ତମାନ ସମ୍ଭାବନା ଏବଂ ସମ୍ଭାବ୍ୟତାକୁ ଅତିକ୍ରମ କରୁଛି ଏବଂ ବିଶ୍ୱ କଲ୍ୟାଣ ପାଇଁ ଉଦେଶ୍ୟ ସହିତ କାର୍ଯ୍ୟ କରି ଆଗକୁ ବଢୁଛି । ସାଥୀମାନେ, ଆପଣମାନଙ୍କ ସହିତ ଥରେ ଏମିତି ସମ୍ବାଦ ବାର୍ତ୍ତାଳପରେ ମୁଁ ସ୍ପଷ୍ଟ ଉଦେଶ୍ୟ, ସ୍ୱଚ୍ଛ ଉଦେଶ୍ୟ ଏବଂ ଅନୁକୂଳ ନୀତି ବିଷୟରେ କହିଥିଲି । ଆପଣମାନଙ୍କ ସହିତ ବହୁତ ଆଲୋଚନା କରିଥିଲି । ଗତ ୮ ବର୍ଷରେ ଏହି ମନ୍ତ୍ରକୁ ଅନୁସରଣ କରି ପରିସ୍ଥିତିରେ ଯେଉଁ ପରିବର୍ତ୍ତନଗୁଡ଼ିକ ଆସୁଛି, ଯାହା ଆମେ ଦୈନନ୍ଦୀନ ଜୀବନରେ ଅନୁଭବ କରୁଛୁ । ଆଜି ଦେଶ ପ୍ରତିଭା, ବାଣିଜ୍ୟ ଏବଂ ପ୍ରଯୁକ୍ତିବିଦ୍ୟାକୁ ଯେତିକି ହୋଇପାରିବ, ସେତିକି ଅଧିକ ପ୍ରୋତ୍ସାହିତ କରୁଛି । ଦିନ ଗର୍ବିତ ହେବ ଏବଂ ଯେକୌଣସି ଭାରତୀୟଙ୍କୁ ଗର୍ବ ହେବ ଯେ ଯୁବକମାନେ ବିଶେଷକରି ଗର୍ବ ଅନୁଭବ କରିବେ । ଆଜି ଦେଶ ପ୍ରତିଦିନ ବହୁମାତ୍ରାରେ ଷ୍ଟାର୍ଟଅପ ପଞ୍ଜୀକରଣ କରୁଛନ୍ତି, ପ୍ରତି ସପ୍ତାହରେ ଏକ ୟୁନିକର୍ଣ୍ଣ ସୃଷ୍ଟି ହେଉଛି । ଆଜି ଦେଶ ହଜାର ହଜାର ନିୟମକୁ ହଟାଇ, ଜୀବନକୁ ସହଜ କରିବା, ଜୀବିକାକୁ ସହଜ ମଧ୍ୟ କରିବା, ବ୍ୟବସାୟକୁ ମଧ୍ୟ ସହଜ କରିବା ଦ୍ୱାରା ଗୋଟିଏ ପରେ ଗୋଟିଏ ପଦକ୍ଷେପ ପ୍ରତ୍ୟେକ ଭାରତୀୟଙ୍କ ଗର୍ବକୁ ବଢ଼ାଇ ଦେଉଛି । ଆଜି ଭାରତରେ ଟିକସ ବ୍ୟବସ୍ଥା କ୍ୟାସଲେସ ଅଛି, ସ୍ୱଚ୍ଛତା ଅଛି । ଗୋଟିଏ ଦେଶ ଗୋଟିଏ ଟ୍ୟାକ୍ସ ଅଛି । ଆମେ ଏହି ସ୍ୱପ୍ନକୁ ସାକାର କରୁଛୁ । ଆଜି ଦେଶ ଉତ୍ପାଦନକୁ ପ୍ରୋତ୍ସାହିତ କରିବା ପାଇଁ ଲକ୍ଷ ଲକ୍ଷ କୋଟି ଟଙ୍କାର ଏକ ଉତ୍ପାଦନ ସଂଯୁକ୍ତ ପ୍ରୋତ୍ସାହନ ଯୋଜନାକୁ ଭଲ ଭାବରେ କାର୍ଯ୍ୟକାରୀ କରୁଛି । ସାଥୀମାନେ, ସରକାରୀ ବ୍ୟବସ୍ଥାରେ କିପରି ପାରଦର୍ଶିତା ଆସୁଛି, ଏହାର ଏକ ଉତ୍ତମ ଉଦାହରଣ ହେଉଛି ଆମର ସରକାରୀ କ୍ରୟ ପ୍ରକ୍ରିୟା । ଯେବେଠାରୁ ସରକାରୀ ଇ–ମାର୍କେଟପ୍ଲେସ ଅର୍ଥାତ ଜିଇଏମ ପୋର୍ଟାଲ ଅସ୍ତିତ୍ୱ ମଧ୍ୟରେ ଆସୁଛି, ସମସ୍ତ କ୍ରୟ ଗୋଟିଏ ପ୍ଲାଟଫର୍ମରେ ସମସ୍ତଙ୍କ ସମ୍ମୁଖରେ କରାଯାଇଥାଏ । ବର୍ତ୍ତମାନ ସୁଦୂର ଗାଁର ଲୋକମାନେ ଛୋଟ ଦୋକାନୀ ଏବଂ ସ୍ୱୟଂସହାୟକ ଗୋଷ୍ଠୀ, ସ୍ୱୟଂସହାୟତା ସମୂହ ସିଧାସଳଖ ସରକାରଙ୍କୁ ସେମାନଙ୍କ ଉତ୍ପାଦ ବିକ୍ରି କରିପାରିବେ ଏବଂ ଏଠାରେ ଏପରି ଲୋକ ଅଛନ୍ତି ଯେଉଁମାନଙ୍କର ଡିଏନଏରେ ବ୍ୟବସାୟ ଅଛି । କିଛି ନା କିଛି ବ୍ୟବସାୟକୁ ଆରମ୍ଭ କରିବା ଏହା ଆପଣଙ୍କର ପ୍ରକୃତିରେ ଏବଂ ଆପଣଙ୍କର ସଂସ୍କୃତିରେ ଅଛି । ମୁଁ JITOର ସମସ୍ତ ଲୋକଙ୍କୁ ଅନୁରୋଧ କରିବି, ସମଗ୍ର ବିଶ୍ୱରେ ଥିବା ସମସ୍ତ ଲୋକଙ୍କୁ ମୁଁ ମଧ୍ୟ ଅନୁରୋଧ କରିବି ଯେ ଭାରତ ସରକାରଙ୍କ ଏହି ଯେଉଁ ଜିଇଏମ ପୋର୍ଟାଲ ଅଛି ଥରେ ତା’ ବିଷୟରେ ଅଧ୍ୟୟନ କରନ୍ତୁ । ଟିକିଏ ତା’ ଉପରେ ପରିଦର୍ଶନ କରନ୍ତୁ ଏବଂ ଆପଣଙ୍କ ଅଞ୍ଚଳରେ ଏପରି କିଛି ଜିନିଷ ଅଛି ଯାହା ସରକାରଙ୍କୁ ଆବଶ୍ୟକ ଅଛି ଏବଂ ସରକାର କିଣିବା ପାଇଁ ସହଜରେ ସେମାନଙ୍କ ପାଖରେ ପହଂଚିପାରିବେ । ଆପଣ ବହୁତ ଲୋକଙ୍କୁ ଗୋଟିଏ ସାହାଯ୍ୟ କରିପାରିବେ । ସରକାର ଏକ ବହୁତ ଭଲ ପ୍ଲାଟଫର୍ମ ତିଆରି କରିଛନ୍ତି । ଆଜି ଜିଇଏମ ପୋର୍ଟାଲ ସହିତ ୪ଠ ଲକ୍ଷରୁ ଅଧିକ ବିକ୍ରେତା ଯୋଡ଼ି ହୋଇସାରିଛନ୍ତି । ଯେଉଁମାନେ ସେମାନଙ୍କର ଉତ୍ପାଦ ବିକ୍ରୟ କରିବାକୁ ଚାହୁଁଛନ୍ତି ଏହିପରି ୪ଠ ଲକ୍ଷ ଲୋକ ଏଥିରେ ପଞ୍ଜୀକୃତ ହୋଇସାରିଛନ୍ତି । ଏବଂ ମୁଁ ଖୁସି ଯେ ସେମାନଙ୍କ ମଧ୍ୟରୁ ଅଧିକାଂଶ ହେଉଛନ୍ତି ଏମଏସଏମଇ, ଛୋଟ ବ୍ୟବସାୟୀ, ଉଦ୍ୟୋଗୀ । ଆମର ମହିଳା ସ୍ୱୟଂସହାୟକ ଗୋଷ୍ଠୀର ଭଉଣୀମାନେ ଅଛନ୍ତି । ଏବଂ ଆପଣମାନଙ୍କୁ ଏହା ଜାଣି ଭଲ ଲାଗିବ ଯେ ଏଥିରେ ମଧ୍ୟ ୧ଠ ଲକ୍ଷ ବିକ୍ରେତା ମାତ୍ର ଗତ ୫ ମାସ ମଧ୍ୟରେ ଯୋଡ଼ି ହୋଇଛନ୍ତି । ଏହା ଦର୍ଶାଉଛି ଯେ ଏହି ନୂତନ ବ୍ୟବସ୍ଥାରେ ଲୋକଙ୍କ ବିଶ୍ୱାସ କେତେ ବଢୁଛି । ଏହା ଦର୍ଶାଉଛି ଯେ ଯେତେବେଳେ ସରକାରଙ୍କ ଠାରେ ଇଚ୍ଛାଶକ୍ତି ଥାଏ ଏବଂ ଜନତା ଜନାର୍ଦ୍ଦନ ସାଥିରେ ଥାଆନ୍ତି ସେତେବେଳେ ସମସ୍ତଙ୍କର ପ୍ରୟାସ ଦ୍ୱାରା ଭାବନା ଦୃଢ଼ ହୋଇଥାଏ । ତେବେ ପରିବର୍ତ୍ତନକୁ କେହି ରୋକି ପାରିବେ ନାହିଁ । ପରିବର୍ତ୍ତନ ସମ୍ଭବ ହୋଇଥାଏ ଏବଂ ସେହି ପରିବର୍ତ୍ତନଗୁଡ଼ିକ ଆଜି ଆମେ ଦେଖୁଛୁ ଏବଂ ଅନୁଭବ ମଧ୍ୟ କରୁଛୁ । ସାଥୀମାନେ, ଭବିଷ୍ୟତ ପାଇଁ ଆମର ପଥ ଏବଂ ଗନ୍ତବ୍ୟସ୍ଥଳ ଉଭୟ ସ୍ପଷ୍ଟ । ଆତ୍ମନିର୍ଭର ଭାରତ ଆମର ପଥ ମଧ୍ୟ ଅଟେ ଏବଂ ଆମର ସଂକଳ୍ପ ମଧ୍ୟ ଅଟେ । ଏବଂ ଏହା କୌଣସି ସରକାରଙ୍କର ନୁହେଁ ବରଂ ୧୩ଠ କୋଟି ଦେଶବାସୀଙ୍କର ଅଟେ । ବିଗତ ବର୍ଷଗୁଡ଼ିକରେ ଆମେ ଏଥିପାଇଁ କେତେକ ଆବଶ୍ୟକୀୟ ପଦକ୍ଷେପ ଗ୍ରହଣ କରିଛୁ । ପରିବେଶକୁ ସକାରାତ୍ମକ କରିବା ପାଇଁ ନିରନ୍ତର କାର୍ଯ୍ୟ କରିଛୁ । ଦେଶରେ ସୃଷ୍ଟି ହେଉଥିବା ପରିବେଶର ଉତ୍ତମ ବ୍ୟବହାର କରି ସଂକଳ୍ପର ସିଦ୍ଧିର ଦାୟିତ୍ୱ ବର୍ତ୍ତମାନ ଆପଣଙ୍କ ପରି ମୋର ସାଥୀମାନଙ୍କ ଉପରେ ଅଛି । JITOର ସଦସ୍ୟମାନଙ୍କ ଉପରେ ଅଛି। ଆପଣ ଯେଉଁଆଡ଼େ ଯାଆନ୍ତୁ, ଯାହାକୁ ମଧ୍ୟ ଭେଟିବେ ଆପଣଙ୍କ ଦିନର ଅଧା ସମୟ ଆସନ୍ତା ଭବିଷ୍ୟତ ବିଷୟରେ ଆଲୋଚନା କରିବାର ଲୋକ ଆପଣ ଅଟନ୍ତି । ଆପଣ ଅତୀତର ପରିସ୍ଥିତି ଉପରେ ରହି ବସିବା ଲୋକ ନୁହନ୍ତି, ଭବିଷ୍ୟତ ଆଡ଼କୁ ଚାହୁଁଥିବା ଲୋକମାନଙ୍କ ମଧ୍ୟରୁ ଆପଣ ଜଣେ ଏବଂ ମୁଁ ଆପଣମାନଙ୍କ ମଧ୍ୟରେ ବଢ଼ିଛି । ତେଣୁ ମୁଁ ଜାଣେ ଆପଣମାନଙ୍କ ପ୍ରକୃତି କ’ଣ ଏବଂ ସେଥିପାଇଁ ମୁଁ ଆପଣମାନଙ୍କୁ ଅନୁରୋଧ କରୁଛି ଯେ ଆପଣଙ୍କ ଭଳି ବିଶେଷକରି ମୋର ଯୁବ ଜୈନ ସମାଜର ଉଦ୍ୟୋଗୀ ଅଟନ୍ତି, ଉଦ୍ଭାବକ ଅଟନ୍ତି । ଆପଣଙ୍କ ଦାୟିତ୍ୱ ଟିକେ ଅଧିକ ଅଛି, ସ୍ୱାଧୀନତାର ଏହି ଅମୃତ ମହୋତ୍ସବ ପର୍ବରେ ଜୈନ ବାଣିଜ୍ୟ ସଂଗଠନ ଏକ ଅନୁଷ୍ଠାନ ଭାବରେ ମଧ୍ୟ ଏବଂ ଆପଣଙ୍କର ସମସ୍ତ ସଦସ୍ୟଙ୍କ ଠାରୁ ଆଶା କରିବା ଅତ୍ୟନ୍ତ ସ୍ୱାଭାବିକ । ଶିକ୍ଷା ହେଉ, ସ୍ୱାସ୍ଥ୍ୟ ଏବଂ କ୍ଷୁଦ୍ର କଲ୍ୟାଣକାରୀ ଅନୁଷ୍ଠାନ, ଜୈନ ସମାଜ ସର୍ବଦା ସର୍ବୋତ୍ତମ ଅନୁଷ୍ଠାନ, ସର୍ବୋତ୍ତମ ଅଭ୍ୟାସ ଏବଂ ସର୍ବୋତ୍ତମ ସେବାକୁ ଉତ୍ସାହିତ କରିଆସୁଛି ଏବଂ ଆଜି ମଧ୍ୟ ସମାଜ ଆପଣଙ୍କୁ ଆଶା କରିବା ଅତ୍ୟନ୍ତ ସ୍ୱାଭାବିକ । ଏବଂ ମୁଁ ଆପଣଙ୍କ ଠାରୁ ଏକ ବିଶେଷ ଆଶା କରୁଛି ଯେ ଆପଣ ସ୍ଥାନୀୟ ଉତ୍ପାଦକୁ ଗୁରୁତ୍ୱ ଦିଅନ୍ତୁ । ‘ଭୋକାଲ ଫର ଲୋକାଲ’ ମନ୍ତ୍ର ସହିତ ଆଗକୁ ବଢ଼ିବା ସହିତ ଆପଣ ସମସ୍ତେ ରପ୍ତାନୀ ପାଇଁ ନୂତନ ଗନ୍ତବ୍ୟସ୍ଥଳ ମଧ୍ୟ ଖୋଜିବା ଉଚିତ । ଏବଂ ସ୍ଥାନୀୟ ଉଦ୍ୟୋଗୀମାନଙ୍କୁ ମଧ୍ୟ ଆପଣଙ୍କ ଅଞ୍ଚଳରେ ସଚେତନ କରାଇବା ଉଚିତ । ଆମକୁ ସ୍ଥାନୀୟ ଉତ୍ପାଦର ଗୁଣବତ୍ତା ଏବଂ ପରିବେଶ ଉପରେ ଏହାର ସର୍ବନିମ୍ନ ପ୍ରଭାବ ପାଇଁ ଜିରୋ ଡିଫେକ୍ଟ, ଜିରୋ ଇଫେକ୍ଟ ଆଧାରରେ କାମ କରିବାକୁ ପଡ଼ିବ । ଏବଂ ସେଥିପାଇଁ ଆଜି ଏହି ସମସ୍ତ JITO ସଦସ୍ୟମାନେ ସେଠାରେ ଅଛନ୍ତି । ମୁଁ ଆଜି ଆପଣଙ୍କୁ ଟିକେ ହୋମୱାର୍କ ଦେବାକୁ ଚାହୁଁଛି, ଆପଣ ବହୁତ କିଛି କରିପାରିବେ, ଏତିକି ମୋର ବିଶ୍ୱାସ ଅଛି । କିନ୍ତୁ ବୋଧହୁଏ ଆପଣ କହିବେ ନାହିଁ କିନ୍ତୁ ନିଶ୍ଚିତ ଭାବରେ ଆପଣ କରିବେ । ଆପଣ କରିବେ ନା! ହାତ ଉଠାଇ ମୋତେ କୁହନ୍ତୁ କରିବେ ନା! ଆଚ୍ଛା ଗୋଟିଏ କାମ କରନ୍ତୁ ପରିବାରର ସମସ୍ତେ ବସନ୍ତୁ । ବସି ଏକ ସୂଚୀ ବନାନ୍ତୁ । ସକାଳ ଠାରୁ ପରଦିନ ସକାଳ ପର୍ଯ୍ୟନ୍ତ ଆପଣଙ୍କ ଜୀବନରେ କେତେ ବିଦେଶୀ ଜିନିଷ ପ୍ରବେଶ କରିଛି ତାହାର ଏକ ତାଲିକା ପ୍ରସ୍ତୁତ କରନ୍ତୁ । ରୋଷେଇ ଘରେ ପ୍ରବେଶ କରିଯାଇଛି, ସାଧାରଣ ବ୍ୟବହାରରେ ପ୍ରବେଶ କରିସାରିଛି । ଦେଖନ୍ତୁ କେତେ ଜିନିଷ ବିଦେଶୀ ଅଛି ଏବଂ ତା’ପରେ ଦେଖନ୍ତୁ ଯେ କେବଳ ସେହି ଜିନିଷଗୁଡ଼ିକୁ ସାମ୍ନାରେ ଚିହ୍ନଟ କରନ୍ତୁ, ତାହା କେଉଁ ଜିନିଷ ଏବଂ ତାହା ଭାରତର ହେବ । ତା’ପରେ ଏହା ଚଳିଯିବ ଏବଂ ପରିବାର ଏକତ୍ର ହୋଇ ନିଷ୍ପତ୍ତି ନେବେ, ଚାଲ ଭାଇ ଏହା ୧୫ଠଠର ତାଲିକା ପ୍ରସ୍ତୁତ କରାଯାଇଛି । ବର୍ତ୍ତମାନ ଆମେ ଏହି ମାସରେ ୫ଠଠ ବିଦେଶୀ ଜିନିଷ ବନ୍ଦ କରିବୁ, ଆସନ୍ତା ମାସରେ ଆହୁରି ୨ଠଠ କରିବେ, ତା’ପରେ ୧ଠଠ କରନ୍ତୁ । ୨ଠ, ୨୫, ୫ଠ ଏପରି ଜିନିଷ ହେବ ବୋଧହୁଏ ଲାଗୁଛି ଯେ ଭାଇ ଏବେ ବି କିଛି ବାହାରୁ ଟିକିଏ ଆଣିବାକୁ ପଡ଼ିବ । ଚାଲନ୍ତୁ ଏତିକି ବୁଝାମଣା କରିନେବା, କିନ୍ତୁ କ’ଣ ବନ୍ଧୁମାନେ ଆପଣ କେବେ ଭାବିଛନ୍ତି କି ଆମେ କିପରି ମାନସିକ ସ୍ତରରେ ଦାସ ହୋଇଥାଉ । ସେହିଭଳି ଭାବରେ ଯେତେବେଳେ ଆମେ ସ୍ୱାଧୀନତାର ଅମୃତ ମହୋତ୍ସବ ପାଳନ କରୁଛୁ, ଆମେ ବିଦେଶୀ ଜିନିଷର ଦାସ ହୋଇଥାଉ ତାହା ମଧ୍ୟ ଜାଣିପାରି ନ ଥାଉ । ଇଷ୍ଟଇଣ୍ଡିଆ କମ୍ପାନୀର ଏଣ୍ଟ୍ରି ଏହିପରି ଥିଲା । ଏହା ଜଣା ମଧ୍ୟ ପଡ଼ିଲା ନାହିଁ ଏବଂ ସେଥିପାଇଁ ମୁଁ ବାରମ୍ବାର ଅନୁରୋଧ କରୁଛି ଏବଂ ମୁଁ JITOର ସମସ୍ତ ସଦସ୍ୟଙ୍କୁ ଅନୁରୋଧ କରୁଛି, ଯଦି ଆପଣଙ୍କୁ କିଛି କରିବାକୁ ଇଚ୍ଛା ନାହିଁ ତା’ହେଲେ କରନ୍ତୁ ନାହିଁ । ଯଦି ମୋ କଥା ଆପଣଙ୍କୁ ଭଲ ଲାଗୁନାହିଁ ତେବେ କରନ୍ତୁ ନାହିଁ । ଯଦି ଆପଣଙ୍କୁ କିଛି କରିବାକୁ ଇଚ୍ଛା ନାହିଁ ତା’ହେଲେ କରନ୍ତୁ ନାହିଁ । କିନ୍ତୁ ଥରେ କାଗଜରେ ତାଲିକା ପ୍ରସ୍ତୁତ କରନ୍ତୁ । ପରିବାରର ସମସ୍ତେ ମଧ୍ୟ ବସିବା ଉଚିତ, ଆପଣ ଏହା ମଧ୍ୟ ଜାଣିପାରିବେ ନାହିଁ ଯେ ପ୍ରକୃତରେ ଆପଣଙ୍କ ଘରେ ପ୍ରତିଦିନ ଯାହା ବ୍ୟବହୃତ ହେଉଛି, ଯାହା ବିଦେଶରୁ ଆସିଛି ତାହା ଆପଣ ମଧ୍ୟ ଜାଣିପାରିବେ ନାହିଁ । ଆପଣ ବିଦେଶରୁ ଆଣିବାକୁ ଇଚ୍ଛା ମଧ୍ୟ ହେବ ନାହିଁ, କିନ୍ତୁ ଆପଣ ଏହା କରି ଦେଇଥିବେ । ଏବଂ ସେଥିପାଇଁ ବାରମ୍ବାର ‘ଭୋକାଲ ଫର ଲୋକାଲ’, ଆମ ଦେଶର ଲୋକମାନେ ରୋଜଗାର ପାଇବା ଉଚିତ । ଆମ ଦେଶର ଲୋକମାନେ ସୁଯୋଗ ପାଇବା ଉଚିତ । ଯଦି ଆମେ ଆମର ନିଜ ଜିନିଷ ପାଇଁ ଗର୍ବ କରିବୁ ତେବେ ଯାଇ ଜଗତ ଆମ ଜିନିଷ ପାଇଁ ଗର୍ବ କରିବ । Eଏହାର ଏକ ସର୍ତ୍ତ ରହିଲା ବନ୍ଧୁମାନେ! ସାଥୀମାନେ, ମୋର ଆପଣମାନଙ୍କୁ EARTH ପାଇଁ ମଧ୍ୟ ଆଉ ଏକ ଅନୁରୋଧ ଅଛି । ଜଣେ ଜୈନ ଧର୍ମ ବ୍ୟକ୍ତି ଯେତେବେଳେ EARTH ଶୁଣେ ସେତେବେଳେ ସେ ନଗଦ ପ୍ରତି ଧ୍ୟାନ ଦିଅନ୍ତି ନାହିଁ କିନ୍ତୁ ମୁଁ ଅନ୍ୟ ଏକ EARTH ବିଷୟରେ କହୁଛି। ମୁଁ EARTH ବିଷୟରେ କହୁଛି । ଏବଂ ଯେତେବେଳେ ଏହି EARTH ବିଷୟରେ କଥାବାର୍ତ୍ତା କରୁଛି ସେତେବେଳେ Eର ଅର୍ଥ ହେଉଛି ପରିବେଶ ସମୃଦ୍ଧତା । ଯେଉଁଠାରେ ଆପଣ ଏପରି ବିନିଯୋଗକୁ ଉତ୍ସାହିତ କରିବା ଉଚିତ । ଆସନ୍ତା ବର୍ଷ ୧୫ ଅଗଷ୍ଟ ସୁଦ୍ଧା ପ୍ରତ୍ୟେକ ଜିଲ୍ଲାରେ ଅତି କମରେ ୭୫ ଅମୃତ ସରୋବର କରିବାକୁ କିପରି ପ୍ରୟାସକୁ ସମର୍ଥନ କରିପାରିବେ ତାହା ଆପଣଙ୍କ ସହିତ ମଧ୍ୟ ଆଲୋଚନା କରିବା ଜରୁରୀ । ଯେମିତି ମୁଁ କହିଲି E-environment ଅର୍ଥାତ ପରିବେଶ, A ମାନେ Agriculture ଅର୍ଥାତ କୃଷିକୁ ଅଧିକ ଲାଭଦାୟକ କରିବା ପାଇଁ ପ୍ରାକୃତିକ ଚାଷ, କୃଷି, ଜିରୋ କାଷ୍ଟ ବଜେଟ ରୂପକ ଚାଷ, ପ୍ରଯୁକ୍ତିବିଦ୍ୟା ଚାଷ ଏବଂ ଖାଦ୍ୟ ପ୍ରକ୍ରିୟାକରଣ କ୍ଷେତ୍ରରେ ମୋର JITOର ଯୁବଗୋଷ୍ଠୀ ଆଗକୁ ଆସନ୍ତୁ । ଷ୍ଟାର୍ଟଅପ ଆରମ୍ଭ କରନ୍ତୁ, ବିନିଯୋଗ କରନ୍ତୁ । ତା’ପରେ R ଅର୍ଥାତ୍ Recycling ଉପରେ ବୃତ୍ତାକାର ଅର୍ଥନୀତି ଉପରେ ଗୁରୁତ୍ୱ ଦିଅନ୍ତୁ । ପୁନଃ ବ୍ୟବହାର ହ୍ରାସ ଏବଂ ପୁନଃ ବ୍ୟବହାର ପାଇଁ କାର୍ଯ୍ୟ କରନ୍ତୁ T ଅର୍ଥ Technologyକୁ ଯଥାସମ୍ଭବ ଲୋକଙ୍କ ନିକଟରେ ପହଞ୍ଚାନ୍ତୁ । ଆପଣ ଡ୍ରୋନ ଟେକ୍ନୋଲୋଜୀ ପରି ଅନ୍ୟାନ୍ୟ ଆଧୁନିକ ଟେକ୍ନୋଲୋଜୀକୁ କିପରି ସୁଲଭ ଭାବରେ ଉପଲବ୍ଧ କରିପାରିବେ ଏହା ଉପରେ ଆପଣ ନିଶ୍ଚିତ ବିଚାର କରିପାରିବେ । H ଅର୍ଥାତ୍ Healthcare ଦେଶର ପ୍ରତ୍ୟେକ ଜିଲ୍ଲାରେ ସ୍ୱାସ୍ଥ୍ୟସେବା, ମେଡିକାଲ କଲେଜ ଭଳି ବ୍ୟବସ୍ଥା ପାଇଁ ସରକାର ଅନେକ କାର୍ଯ୍ୟ କରୁଛନ୍ତି । ଆପଣଙ୍କ ସଂସ୍ଥା ଏହାକୁ କିପରି ଉତ୍ସାହିତ କରିପାରିବ ସେ ବିଷୟରେ ଚିନ୍ତା କରନ୍ତୁ । ଆୟୁଷ କ୍ଷେତ୍ରରେ ଅନୁସନ୍ଧାନ ଏବଂ ବିକାଶକୁ ପ୍ରୋତ୍ସାହିତ କରିବା ପାଇଁ ଦେଶ ମଧ୍ୟ ଆପଣଙ୍କର ସର୍ବାଧିକ ଅବଦାନ ଆଶା କରୁଛି । ମୋତେ ବିଶ୍ୱାସ ଅଛି ଯେ ଏହି ଶିଖର ସମ୍ମିଳନୀରୁ ସ୍ୱାଧୀନତାର ଅମୃତ କାଳ ପାଇଁ ବହୁତ ଉତ୍ତମ ପରାମର୍ଶ ଆସିବ, ସର୍ବୋତ୍ତମ ସମାଧାନ ବାହାରିବ । ଏବଂ ଆପଣ ସର୍ବଦା ମନେ ରଖିବେ । ଆପଣଙ୍କ ନାମରେ ହିଁ “JITO”ଅଛି । ଆପଣ ଆପଣଙ୍କର ସଂକଳ୍ପରେ ବିଜୟୀ ହୁଅନ୍ତୁ, ଆପଣଙ୍କର ସଂକଳ୍ପକୁ ସିଦ୍ଧ କରନ୍ତୁ, ବିଜୟର କାମନା ସହିତ ଆଗକୁ ବଢ଼ନ୍ତୁ । ଏହି ଭାବନା ସହିତ ପୁଣିଥରେ ଆପଣ ସମସ୍ତଙ୍କୁ ବହୁତ ବହୁତ ଶୁଭକାମନା! ଜୟ ଜିନେନ୍ଦ୍ର! ଧନ୍ୟବାଦ!